କୋଟିଆରେ ଆନ୍ଧ୍ରର ଦାଦାଗିରି । କୋଟିଆ ପଞ୍ଚାୟତରେ ଆନ୍ଧ୍ର ଏକ ଗ୍ରାମ ସଭାର ଆୟୋଜନ କରିଥିଲା । କୋଟିଆ ସ୍ଥିତ ସାଲୁର ମଣ୍ଡଳ ଅଧିକାରୀଙ୍କ ଦ୍ୱାରା ଗଂଜେଇପଦରରେ ଏହି ଗାଁ ସଭା ଅନୁଷ୍ଠିତ ହୋଇଛି ।
କୋଟିଆଃ କୋଟିଆରେ ଆନ୍ଧ୍ରର ଦାଦାଗିରି । କୋଟିଆ ପଞ୍ଚାୟତରେ ଆନ୍ଧ୍ର ଏକ ଗ୍ରାମ ସଭାର ଆୟୋଜନ କରିଥିଲା । କୋଟିଆ ସ୍ଥିତ ସାଲୁର ମଣ୍ଡଳ ଅଧିକାରୀଙ୍କ ଦ୍ୱାରା ଗଂଜେଇପଦରରେ ଏହି ଗାଁ ସଭା ଅନୁଷ୍ଠିତ ହୋଇଛି । ଗତକାଲି କୋଟିଆର ନେରେଡିୱାଲସା ସମେତ ସୀମାନ୍ତର ୫ଟି ଗାଁରେ ଆନ୍ଧ୍ର ସ୍ୱାସ୍ଥ୍ୟ ଟିମ୍ଙ୍କ ଦ୍ୱାରା ଚକ୍ଷୁ ଚିକିତ୍ସା ଶିବିର ଆୟୋଜନ କରାଯାଇଥିଲା । ବର୍ତ୍ତମାନ ସୁଦ୍ଧା ଆନ୍ଧ୍ର ସରକାରଙ୍କ ଦ୍ୱାରା କେଉଁ କେଉଁ ଯୋଜନାକୁ କାର୍ଯ୍ୟକାରୀ କରାଯାଇଛି । ଏବଂ ଆଗକୁ କଣ ସବୁ କରାଯାଇପାରିବ ସେନେଇ ଆୟୋଜିତ ସଭାରେ ଆଲୋଚନା କରାଯାଇଛି । କେବଳ ଏତିକି ନୁହେଁ ପ୍ରସ୍ତାବ ପାରିତ ଯୋଜନାଗୁଡିକର କାର୍ଯ୍ୟ ଖୁବ୍ ଶୀଘ୍ର ଆରମ୍ଭ କରାଯିବ ବୋଲି ଆନ୍ଧ୍ର ଅଧିକାରୀମାନେ ପ୍ରତିଶ୍ରୁତି ଦେଇଛନ୍ତି ।
କୋଟିଆରେ ଅନୁଷ୍ଠିତ ଗ୍ରାମ ସଭାରେ ସାଲୁର ମଣ୍ଡଳ ପରିଷଦ ଉନ୍ନୟନ ଅଧିକାରୀ, ମଣ୍ଡଳ ପରିଷଦ ଶିକ୍ଷାଧିକାରୀ, ଯୋଗାଣ ବିଭାଗ ଓ ତହସିଲଦାର ଦାୟିତ୍ୱରେ ଥିବା ଚନ୍ଦ୍ରଶେଖରଙ୍କ ସମେତ ଆନ୍ଧ୍ର ଦ୍ୱାରା ଗଠିତ ଗଂଜେଇପଦର ପଂଚାୟତର ସମ୍ପାଦକ , ମନୋନୀତ ସରପଂଚ ଆଦି ଉପସ୍ଥିତ ରହି ଗାଁର ବିଭିନ୍ନ ଯୋଜନା ଆଦି ଉପରେ ଆଲୋଚନା କରିଥିଲେ । ଗାଁରେ ଲାଗୁ କରାଯାଇଥିବା ଯୋଜନାମାନ ସଠିକ୍ ଭାବରେ କାର୍ଯ୍ୟକାରୀ ହେଉଛି କି ନାହିଁ, ଏହାସହ ଗାଁରେ କଣ ସବୁ ଅସୁବିଧା ରହିଛି ଯାହାର ନିରାକରଣ କରିହେବ ସେନେଇ ଆଲୋଚନା କରାଯାଇଥିଲା ।
ଗାଁର ଶତାଧିକ ଲୋକ ମଧ୍ୟ ଏହି ଗ୍ରାମ ସଭାରେ ଉପସ୍ଥିତ ରହିଥିଲେ । ଏହି ଗ୍ରାମସଭା ମାଧ୍ୟମରେ ଆନ୍ଧ୍ର ଓଡିଶା ସରକାର ତଥା କୋରାପୁଟ ଜିଲ୍ଲା ପ୍ରଶାସନକୁ କଡା ଜବାବ ଦେଇଥିବାର ଜଣାପଡିଛି । ପଡ଼ୋଶୀ ରାଜ୍ୟ ପ୍ରଶାସନର ଉପସ୍ଥିତି ସତ୍ତ୍ୱେ କୋରାପଟୁ ପ୍ରଶାସନ ଏବେ ପୁଣି ବ୍ୟାକଫୁଟରେ ବୋଲି ଚର୍ଚ୍ଚା ହେଉଛି । ତେବେ ଆନ୍ଧ୍ରର ଏପରି ବାରମ୍ୱାର ଦାଦାଗିରି ସତ୍ତ୍ୱେ ପ୍ରଶାସନର କୌଣସି ତତ୍ପରତା ଦେଖିବାକୁ ମିଳୁନାହିଁ ।
Miscellaneous "ସୌମ୍ୟଙ୍କ ଦେହର ନିଆଁ ଲିଭାଇନଥିଲେ ବିଦ୍ୟା ଭାରତୀ"
ଘଟଣାରେ DFO କିମ୍ବା ରୋଷେୟାଙ୍କର କିଛି ସଂପୃକ୍ତି ନାହିଁ। ତେବେ ବିଦ୍ୟାଭାରତୀଙ୍କ ଅବହେଳା ତଦନ୍ତରେ ଜଣାପଡ଼ିଛି। ସୌମ୍ୟଙ୍କ ଦେହରେ ଲାଗିଥିବା ନିଆଁକୁ ବିଦ୍ୟାଭାରତୀ ଲିଭାଇନଥିଲେ। ଏନେଇ ବିଦ୍ୟାଭାରତୀଙ୍କ ଉପରେ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ।
ଗତ ସେପ୍ଟେମ୍ବର ୮ରେ ବିଜେପି ବାଲୁଗାଁ ମଣ୍ଡଳ ସଭାପତି ନିରଞ୍ଜନ ସେଠୀଙ୍କୁ ଆକ୍ରମଣ ଘଟଣାରେ ପ୍ରଶାନ୍ତ ଜଗଦ୍ଦେବଙ୍କ ଜାମିନ ଆବେଦନକୁ ହାଇକୋର୍ଟ ଖାରଜ ହେବା ସହ ତଳ କୋର୍ଟରେ ହାଜର ହେବାପାଇଁ ନିର୍ଦ୍ଦେଶ ଦେଇଥିଲେ।
